62015TO0231_INF
Vispārējās tiesas (piektā palāta) 2019. gada 11. septembra rīkojums –
Haswani/Padome
(lieta T–231/ RENV)
Kopējā ārpolitika un drošības politika – Ierobežojoši pasākumi pret Sīriju – Līdzekļu iesaldēšana – Vispārējās tiesas Reglamenta 86. pants – Prasības pieteikuma pielāgošana – Pieņemamība – Nepieciešamība pielāgot pamatus un argumentus – Prasība, kas daļēji ir acīmredzami nepieņemama un daļēji acīmredzami juridiski nepamatota)
1.
Tiesvedība – Vispārējai tiesai saistošs Tiesas spriedums – Nosacījumi – Lietas nodošana atpakaļ pēc apelācijas tiesvedības – Tiesību jautājumi, par kuriem Tiesa ir galīgi lēmusi apelācijas tiesvedības ietvaros – Res judicata spēks – Piemērojamība
(Tiesas Statūtu 53. panta 1. daļa un 61. pants; Vispārējās tiesas Reglamenta 215. pants)
(skat. 32.–34. punktu)
2.
Tiesvedība – Lēmums vai regula, ar ko tiesvedības laikā aizstāj apstrīdēto regulu – Lūgums pielāgot prasības pieteikumu – Prasītāja pienākums pievienot minētajam lūgumam pamatus un argumentus – Neesamība, izņemot gadījumā, ja starp abiem aktiem pastāv būtiska atšķirība – Vispārējās tiesas pienākums veikt pārbaudi
(Vispārējās tiesas Reglamenta 86. pants)
(skat. 38.–41. punktu)
3.
Tiesvedība – Lēmums vai regula, ar ko tiesvedības laikā aizstāj apstrīdēto regulu – Lūgums pielāgot prasības pieteikumu – Īpaši ierobežojoši pasākumi, kas vērsti pret konkrētām personām un organizācijām saistībā ar situāciju Sīrijā – Jauni ietveršanas kritēriji – Pieņēmums par atbalstu Sīrijas režīmam attiecībā uz vadošo uzņēmēju aprindām, kas darbojas Sīrijā – Iekļaušanas sarakstā pamatojums, kas balstīts uz jauniem pierādījumiem – Būtiskas atšķirības starp diviem aktiem – Prasītāja pienākums pievienot lūgumam pielāgot prasības pieteikumu pielāgotus pamatus un argumentus – Pārkāpums – Nepieņemamība
(LESD 263. panta 6. daļa, Vispārējas tiesas Reglamenta 86. panta 1., 2., 3. un 6. punkts; Padomes lēmumi 2011/273/KĀDP, 2011/782/KĀDP un Lēmuma 2013/255/KĀDP, kas grozīts ar (KĀDP) 2015/837, 28. panta 2. punkta a) apakšpunkts, 2015/1836, 2016/850, (KĀDP) 2015/383 un Padomes Regula Nr. 442/2011, Regulas Nr. 36/2012, kas grozīta ar Padomes Regulu 2015/1828, 15. panta 1.a punkta a) apakšpunkts, 2015/375, 2015/828, un 2016/840]
(skat. 42., 47., 48., 51.–53., 55.–57., 60.–64. punktu)
4.
Iestāžu akti – Pamatojums – Pienākums – Piemērojamība – Ierobežojoši pasākumi pret Sīriju – Personu, organizāciju vai struktūru līdzekļu iesaldēšana saistībā ar situāciju Sīrijā – Lēmums, kas iekļaujas ieinteresētajai personai zināmos apstākļos, ļaujot tai saprast attiecībā uz to noteiktā pasākuma apjomu
(LESD 296. pants; Padomes Lēmuma 2013/255/KĀDP 28. panta 2. punkts un (KĀDP) 2016/850; Padomes Regula 2016/840)
(skat. 65., 66. punktu)
Priekšmets
Pirmkārt, prasība, kas ir pamatota ar LESD 263. pantu un ar ko tiek lūgts atcelt Padomes Īstenošanas lēmumu (KĀDP) 2015/383 (2015. gada 6. marts), ar kuru īsteno Lēmumu 2013/255/KĀDP par ierobežojošiem pasākumiem pret Sīriju (OV 2015, L 64, 41. lpp.), Padomes Īstenošanas regulu (ES) 2015/375 (2015. gada 6. marts), ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā (OV 2015, L 64, 10. lpp.), Padomes Lēmumu (KĀDP) 2015/837 (2015. gada 28. maijs), ar ko groza Lēmumu 2013/255/KĀDP par ierobežojošiem pasākumiem pret Sīriju (OV 2015, L 132, 82. lpp.), Padomes Īstenošanas regulu (ES) 2015/828 (2015. gada 28. maijs), ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā (OV 2015, L 132, 3. lpp.), Padomes Lēmumu (KĀDP) 2016/850 (2016. gada 27. maijs), ar ko groza Lēmumu 2013/255/KĀDP par ierobežojošiem pasākumiem pret Sīriju (OV 2016, L 141, 125. lpp.) un Padomes Īstenošanas regulu (ES) 2016/840 (2016. gada 27. maijs), ar ko īsteno Regulu (ES) Nr. 36/2012 par ierobežojošiem pasākumiem saistībā ar situāciju Sīrijā (OV 2016, L 141, 30. lpp.), ciktāl šie akti attiecas uz prasītāju, un, otrkārt, prasība, kas ir pamatota ar LESD 268. pantu un ar ko tiek lūgts atlīdzināt kaitējumu, kurš prasītajam esot nodarīts ar šiem aktiem.
Rezolutīvā daļa
1)
Prasību noraidīt.
2)
George Haswani sedz savus un atlīdzina Eiropas Savienības Padomes tiesāšanās izdevumus lietās C‑313/17 P un T‑231/15 RENV.
3)
Eiropas Komisija savus tiesāšanās izdevumus lietās C‑313/17 P un T‑231/15 RENV sedz pati.